title: Jean-Charles Guichen
text: Jean-Charles Guichen zo ur gitarour ampart. E vestroni war e venveg en deus sikouret anezhañ da sevel e stil muzik dezhañ e-unan, hag unan aes da anavezout. E vuhez a soner a grogas gant ar strollad Ar Re Yaouank krouet en 1986 gant e vreur Fred Guichen ha daou soner all. Dont a reas Jean-Charles da vezañ soner a-vicher da 18 vloaz ha beajiñ a ra dre ar bed a-bezh.
  
  Skrid buhez 
  Kroget eo Jean-Charles gant ar muzik abred-tre. Da 6 vloaz en deus resevet e c'hitar kentañ ha kemeret en deus kentelioù solfadurezh ha gitar klasel e-pad 10 vloaz. Met prim-tre, en deus bet ur seurt heug gant ar solfadurezh...
   
  Ar soñj a zo deuet diwezhatoc'h dezhañ pa 'z eo kroget e dad da gas anezhañ d'ar festoù-noz ha p'en deus dizoloet sonerien evel Alan Stivell, Dan ar Braz, Gilles Le Bigot. Gant Soïg Sibéril en deus desket an doare son anvet "open tuning", da lâret eo dre kendonerezh digor, hag a zo implijet gantañ hiziv an deiz c'hoazh.
  
  Kroget eo da c'hoari er festoù-noz d'an oad a 16 vloaz gant Fred, e vreur, a oa 14 vloaz eveltañ. E dad a gase anezhañ d'ar sadorn noz hag e c'hoarie. Ar muzik a zeuas da gemer muioc'h-muiañ a amzer ha da vezañ pouezusoc'h-pouezusañ en e vuhez. Ur pennadig goude en deus kejet gant David Pasquet ha Gaël Nicol. Tremen a rae tout e zibenn-sizhunioù en Trou de mémoire en Sant-Nikolaz-ar-Pelem da evañ ha da seniñ muzik.
  
  E 1990, Jean-Charles a baouezas e studioù evit dont da vezañ soner a-vicher. Amzer Gwerz, Carré Manchot, Skolvan e oa. Yaouank e oant hag un tamm rock n'roll! D'ar mare-se eo en deus krouet e holl liammoù gant ar sonerien festoù-noz.
  
  Kroget eo da vezañ brudet e 1993, ma zeuas Fest-Noz still alive er-maez. E keit-se, Stephane De Vito a yeas d'e heul. Kemeret en deus ur c'henderc'her hag a zo kroget da vezañ anavezet dre ma rae abadennoù skingomz, ar sonadegoù en diavaez eus Breizh. E 1995, ar bladenn  Breizh Positive hag e 1997 ar bladenn Ar Re Yaouank a zeuas er-maez. Mont a rae mat ar strollad ur stelejerez evit e remziad.
  
  Goude bezañ bet sonet e-pad 10 vloaz asambles e 1998 e tivisas ar strollad Ar Re Yaouank d'en em dispartiañ. E 1998, e savas Jean-Charles ur bladenn nevez war e gont e-unan hag ober a reas ar c'h-Celtic Procession e kichen Jacques Pellen. Kejañ a reas gant Didier Lockwood ar bloavezh-se.
  
  Pladennoù
  
  Albom 
   1998 1998 : Jean-Charles Guichen (Ciré Jaune)
   2012 2012 : Chadenn Denel (Coop Breizh)
  
  Ar Re Yaouank 
   1989 1989 : Sidwel
   1992 1992 : Fest-Noz Still Alive (Coop Breizh)
   1994 1994 : Breizh Positive (Coop Breizh)
   1996 1996 : Ravine (Coop Breizh)
  
  Guichen Quartet 
   2002 : Mémoire Vive (Coop Breizh)
  
  Breudeur Guichen 
   2004 : Frères (Coop Breizh)
   2007 : Dreams of Brittany (Coop Breizh)
   2011 : Brozhers (Coop Breizh)
  
  Bran  
   1992 : Christelle
  
  Trio PSG 
   2002 : PSG (Coop Breizh)
  
  Perzh 
   1995 : Collectif - Guitares celtiques (Sony Music)
   1998 : Frédéric Guichen - La Lune noire (Ciré Jaune)
   2000 : Taÿfa - Awal (Griffe)
   2000 : Jacques Pellen - Les tombées de la nuit, a Celtic Procession live (Naïve)
   2000 : Alan Stivell - Back to Breizh (Dreyfus)
   2003 : Dominique Babilotte - Patchworld (Toot / On Tour in Prod)
   2008 : Red Cardell - Le banquet de Cristal (Keltia Musique)
   2008 : Gwennyn - Mammenn (Keltia Musique)
   2009 : Red Cardell - La Fête au village (Keltia Musique)
  
  Gitarourien Breizh
  Sonerezh fest-deiz/fest-noz
  Ganedigezhioù 1970